stanford-oval/wikipedia huggingface dataset:
נקודת הבזק
מדידה

ישנן שתי דרכים עיקריות למדידת נקודת ההבזק:
מערכת פתוחה – בשיטה זו מוכנסת דגימת נוזל ומד טמפרטורה לכלי אשר מעל פיתחו מותקן מקור הצתה. הנוזל מתחמם ומקור ההצתה מייצר הצתה במרווחים קבועים, עד ליצירת ההבזק אשר בו נמדדת הטמפרטורה של הנוזל שבכלי.
מערכת סגורה – בנויה בדומה למערכת הפתוחה אלה שבמקרה זה נאטם פתח היציאה של האדים מעל פני הנוזל.
תוצאות המדידה במערכת סגורה נמוכות יותר ב-5–10 מעלות צלזיוס מאלה שנמדדו במערכת פתוחה.
כיוון שקביעת נקודת ההבזק היא בעיקרה תוצאה של מדידות וניסויים ולא תוצאה של חישוב פיזיקלי תאורטי, הרי שתוצאות של מדידות בכלים שונים ובתנאים שונים יכולות להיות שונות אלה מאלה. על מנת ליצור אחידות במדידות ובתוצאותיהן, נקבעו תקנים בינלאומיים המסדירים את הכללים והתנאים שבהם יבוצעו המדידות.
דוגמאות

| דלק | נקודת הבזק | נקודת התלקחות |
| --- | --- | --- |
| אתנול | 12.8°C‏ (55°F) | 365°C‏ (689°F) |
| בנזין | >‎-43°C‏ (‎-45.4°F) | 246°C‏ (475°F) |
| סולר | >62°C‏ (143°F) | 210°C‏ (410°F) |
| דלק סילוני | >60°C‏ (140°F) | 210°C‏ (410°F) |
| נפט | >38°C‏–72°C‏ (100°F‏–162°F) | 220°C‏ (428°F) |
| שמן צמחי (קנולה) | 327°C‏ (620°F) |  |
| ביו דיזל | >130°C‏ (266°F) |  |
נמסיה

| נמסיה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: לועניתיים
סוג:: נמסיה
שם מדעי
 Nemesia ‏ונטנה, 1804
נמסיה (שם מדעי: Nemesia, לעיתים מאוית בעברית "נמזיה") היא סוג במשפחת הלועניתיים, הכולל מינים חד שנתיים, רב שנתיים ושיחים פורחים. המינים השונים מגודלים לעיתים למטרות גינון ונוי. קיימים עשרות מינים, ומתוכם עשרות זנים מתורבתים שפותחו על מנת להיות פרחי ערוגות. מקור הסוג בדרום אפריקה.
מאפיינים

הפרחים של מיני הנמסיה בעלי שני חלקים (שפתיים): החלק העליון ארבע-אונתי, והתחתון דו-אונתי. הפרחים בעלי ניחוח, וצבעם משתנה בהתאם למין ולזן המתורבת. הפרחים המתורבתים יכולים להגיע בכל גוון - צהוב, אדום, סגול, לילך, לבן, כחול ושילוב של מספר גוונים בפרח אחד. הצמח משגשג בשמש וחום, ורגיש ליובש.
נמסיס (אסימוב)

| --- | --- |

 מידע כללי
 מאת:  אייזק אסימוב
 שפת המקור:  אנגלית
 סוגה:  מדע בדיוני
 מקום התרחשות:  ארץ, Erythro, Megas, Nemesis, Rotor 
 הוצאה
 הוצאה:  ספרי בנטם 
 הוצאה בשפת המקור:  Bantam Books
 תאריך הוצאה:  1989
 מספר עמודים:  336
 הוצאה בעברית
 הוצאה:  כתר
 תאריך:  1991
 תרגום:  עמנואל לוטם
 קישורים חיצוניים
 מסת"ב:  מסת"ב 965-07-0170-2
 הספרייה הלאומית:  001178755
 
נמסיס (באנגלית: Nemesis) הוא רומן מדע בדיוני של הסופר היהודי-אמריקאי ממוצא רוסי, אייזק אסימוב. הספר יצא לאור שלוש שנים לפני מותו של אסימוב, ב-1989.
עלילת הספר קשורה באופן רופף לעלילות ספרים אחרים של אסימוב הנוגעים להיסטוריה של העתיד, אם כי הסופר מציין בהקדמה לספר כי הוא עומד בפני עצמו ואינו חלק מסדרות אחרות שכתב, אך הוא שומר לעצמו את הזכות לקשר אותו לסדרות אלו בעתיד. רעיונות שונים המופיעים בספר, כגון אינטליגנציה חייזרית פלנטארית וחלק מהמנועים המשמשים בו, הופיעו גם בספרים אחרים של המחבר.
תקציר העלילה

עלילת הספר מתמקדת ברוטור, מושבה אנושית המונה כ-60,000 תושבים, הממוקמת בתחנת חלל שהייתה הראשונה לפתח את המנוע העל-ממדי המאפשר תנועה במהירות הקרובה למהירות האור, ולפיכך הייתה הראשונה לעזוב את מערכת השמש. הרוטוריאנים עזבו למערכת חדשה אותה גילו באמצעות גשושה רחוקה שאותה פיתחו והמונעת בעזרת המנוע העל-ממדי. רוטור נמצא במסלול סביב אריתרו, ירחו של מגאס, ענק גזי שסובב שמש אדומה הקרויה נמסיס.
לאריתרו אטמוספירה המאפשרת קיום חיים, אך הרוטוריאנים אינם מתיישבים בו בשל מגפה הגורמת לאלו הנחשפים לאטמוספירה של הכוכב לאבד את שפיות דעתם. במהלך הספר מתברר כי חיידקים על פניו של הלוויין מהווים מוח כוורת בעל תודעה קולקטיבית (בדומה לגאיה מסדרת המוסד) המסוגל ליצור קשר טלפתי עם בני אנוש, אך בתוך כך גורם להם נזק מוחי בלתי הפיך. מרלנה פישר, גיבורת הספר, היא הראשונה שמצליחה ליצור קשר עם התודעה הקולקטיבית של הכוכב מבלי להיפגע, וזאת בשל מבנה מוחה הייחודי.
שלטונות כדור הארץ מגלים את יעדם של הרוטוריאנים ובתוך כך כי נמסיס נמצאת במסלול התנגשות עם מערכת השמש ועתידה לשנות את מסלולו של כדור הארץ דבר שיביא לקץ החיים על פניו. מתברר כי עובדה זו הייתה ידועה לפיט יאנוס, מנהיג רוטור, וכי יבגניה אינסיניה פישר, אימה של מרלנה, הייתה זו שגילתה זאת. יאנוס החליט לשמור את המידע חסוי על מנת שלא לגלות לכדור הארץ את יעדו של רוטור. הגילוי מביא את שלטונות כדור הארץ להאיץ את המחקר בהינע על-אורי ולפתח לבסוף מנוע שמאפשר טיסה במהירות גבוהה ממהירות האור. החללית העל אורית הראשונה נשלחת לנמסיס, כשעל סיפונה גם אביה הביולוגי של מרלנה, סוכן ביון מטעם כדור הארץ, שניהל בעבר מערכת יחסים עם אימה של מרלנה במטרה לגלות מידע על רוטור.
במהלך מסעה של החללית לכיוון נמסיס מתגלה כי במהירות גבוהה ממהירות האור מתהפכת השפעת כוח המשיכה. גילוי זה מאפשר להציל את כדור הארץ מהגורל המיועד לו.
את הספר מרכיבים שלושה קווי עלילה, המתפצלים ומתאחדים זה עם זה. האחד מתרחש בעבר של הסיפור ומתאר את המאורעות שהובילו למסעו של רוטור אל מחוץ למערכת השמש. קו עלילה זה מתמקד ביבגניה אינסיניה פישר, אז חוקרת צעירה ברוטור, בבעלה, קרייל פישר ובפיט יאנוס, שליטו הנבחר של רוטור. קו העלילה השני מתרחש בהווה של הסיפור. הוא מתמקד במרלנה פישר, בתם של יבגניה וקרייל, וקורותיה על רוטור ולאחר מכן על אדמת אריתרו. קו העלילה השלישי מתפצל מהראשון, ומתאר את קורותיו של אביה של מרלנה, קרייל פישר, על כדור הארץ לאחר צאתו של רוטור אל מחוץ למערכת השמש, ומתמקד באירועים שהובילו ליצירת החללית על-אורית.
סוודר (אלבום)

סוודר הוא אלבום הבכורה של הזמרת הישראלית נוי פדלון. האלבום יצא לאור ב-1 במרץ 2020, על ידי חברת התקליטים NMC.
סינגלים

"סוודר" - יצא לאור ב-16 בדצמבר 2018, כסינגל הראשון מתוך האלבום וכסינגל הבכורה של פדלון. עם יציאתו, נכנס השיר אל המקום ה-2 במצעד השבועי של מדיה פורסט, ולמקום השני במצעד הרשמי של גלגלצ.
"גלגל ענק" - יצא לאור ב-28 בפברואר 2019, כסינגל השני מתוך האלבום.
"מפחיד" - יצא לאור ב-14 באפריל 2019, כסינגל השלישי מתוך האלבום. עם יציאתו נכנס אל המקום ה-9 במצעד השבועי של מדיה פורסט.
"אין לך סוף" - יצא לאור ב-30 ביוני 2019, כסינגל הרביעי מתוך האלבום. עם יציאתו נכנס אל המקום ה-12 במצעד השבועי של מדיה פורסט.
"סכינים" - יצא לאור ב-8 בספטמבר 2019, כסינגל החמישי מתוך האלבום. עם יציאתו נכנס אל המקום ה-11 במצעד השבועי של מדיה פורסט.
"התגעגעתי" - יצא לאור ב-8 בדצמבר 2019, כסינגל השישי מתוך האלבום.
"אל תגיד" - יצא לאור ב-18 בפברואר 2020, כסינגל השביעי מתוך האלבום.
"כמו בכל בוקר" - יצא לאור ב-24 במרץ 2020, כסינגל שמיני מתוך האלבום.
רשימת רצועות

| סוודר> מס' | סוודר> שם | סוודר> משך | סוודר>  | סוודר>  | סוודר>  | סוודר>  | סוודר>  | סוודר>  | סוודר>  |
| --- | --- | --- | --- | --- | --- | --- | --- | --- | --- |
| 1. | סוודר  | 3:19 |  |  |  |  |  |  |  |
| 2. | כל השבוע  | 3:14 |  |  |  |  |  |  |  |
| 3. | אל תגיד  | 3:08 |  |  |  |  |  |  |  |
| 4. | קירות ביתי  | 3:16 |  |  |  |  |  |  |  |
| 5. | יש שמועה  | 3:01 |  |  |  |  |  |  |  |
| 6. | 25  | 2:58 |  |  |  |  |  |  |  |
| 7. | כמו בכל בוקר  | 3:05 |  |  |  |  |  |  |  |
| 8. | אין לך סוף  | 3:13 |  |  |  |  |  |  |  |
| 9. | סכינים  | 3:33 |  |  |  |  |  |  |  |
| 10. | מפחיד  | 3:17 |  |  |  |  |  |  |  |
| 11. | התגעגעתי  | 3:36 |  |  |  |  |  |  |  |
| 12. | גלגל ענק  | 3:25 |  |  |  |  |  |  |  |
| משך כולל: | משך כולל: | 39:11 |  |  |  |  |  |  |  |
הערות שוליים

1 2 3 4  niv the tool, המצעד השבועי של מדיה פורסט, באתר mediaforest-group
↑  המצעד השבועי 21.02.2019, באתר glz.co.il
נקודת האל-חזור

ערך זה עוסק בביטוי. אם התכוונתם לספר מאת רונן ברגמן, ראו .
נקודת האל־חזור (באנגלית: Point of no return) היא הנקודה שמעבר לה אדם חייב להמשיך בדרך הפעולה הנוכחית שלו מכיוון שהחזרה לאחור היא מסוכנת, בלתי אפשרית, קשה פיזית או יקרה באופן בלתי רגיל. נקודת האל־חזור יכולה להיות נקודה מחושבת במהלך פעולה מתמשכת (כגון בתעופה). פעולה מסוימת בלתי הפיכה (כגון חתימה על חוזה) יכולה להיקרא גם היא, בהשאלה, נקודת האל־חזור.
מקור הביטוי

הביטוי "נקודת האל־חזור" מקורו כמונח טכני בניווט אווירי המתייחס לזמן ו/או המיקום במהלך טיסה, בהם אין למטוס מספיק דלק כדי לחזור לשדה התעופה. ייתכן שיהיה צורך לקבל החלטות חשובות לפני נקודת האל־חזור, מכיוון שלא יהיה בטוח להסתובב ולטוס בחזרה אם הטייס ישנה את דעתו לאחר נקודה זו. אחרת, היא עשויה להתאים לטווח הבטוח המרבי של המטוס במצב שבו אתר הנחיתה האפשרי היחיד הוא אתר ההמראה. למשל, במקרה של מטוס המחובר לנושאת מטוסים שנמצאת בתנועה ומרוחקת מכל שדה תעופה. בתנאים אלה, לכלי טיס חייבת להיות כמות מספקת של דלק לטיסה חזרה, כך ש"נקודת האל־חזור" עשויה לייצג את הנקודה שלפניה הטייס חייב לחזור או להסתכן באסון.
ביטויים קשורים

"לעבור את הרוביקון" הוא מטאפורה שמשמעותה היא להתקדם בכוונה מעבר לנקודת האל־חזור. מקור הביטוי בתפיסת השלטון של יוליוס קיסר ברפובליקה הרומית בשנת 49 לפני הספירה. על גנרלים רומיים נאסר בתכלית האיסור להכניס את חייליהם לשטח הבית של הרפובליקה באיטליה. ב־10 בינואר הוביל קיסר את צבאו מעבר לנהר הרוביקון,וחצה ממחוז גאליה ציסלפינית לאיטליה. אם היה מפסיד וחוזר חזרה מעבר לרובריקון גם אז היה מוצא להורג.
"לשרוף גשרים" הוא ביטוי הנגזר מהרעיון של שריפת גשר לאחר חצייתו במהלך מערכה צבאית, ולא מותיר ברירה אלא להמשיך קדימה. באופן פיגורטיבי, פירוש הדבר הוא התחייבות לדרך פעולה מסוימת על ידי הפיכת מהלך חלופי לבלתי אפשרי. הביטוי משמש לרוב בהתייחסות לניכור מכוון של אנשים או מוסדות ששיתוף הפעולה ביניהם נדרש לפעולה כלשהי. לדוגמה, "ביום האחרון שלי בעבודה הישנה שלי, אמרתי לבוס שלי מה אני באמת חושב על החברה. אני מניח ששרפתי את הגשרים שלי".
דוגמאות

"אופק אירועים" הוא הגבול המפריד בין חור שחור לשאר היקום. כל דבר שחוצה את אופק האירועים לתוך החור השחור לא יכול לעולם לחזור, מכיוון ששום דבר לא יכול לעולם לחצות את אופק האירועים מהכיוון השני.
בתרבות הפופולרית

נקודת האל־חזור הוא ספרו של רונן ברגמן, המתאר את מלחמתו של המודיעין הישראלי באיראן ובחזבאללה. הספר נערך על ידי שחר אלתרמן ויצא לאור בהוצאת כנרת זמורה־ביתן בשנת 2007.
נמסידיים

| נמסידיים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: נמסידיים
שם מדעי
 Nemesiidae ‏סימון, 1889
תחום תפוצה


נמסידיים (שם מדעי: Nemesiidae) היא משפחת עכבישאים החיים בצינורות באדמה ובראש הצינור ישנה דלת מלכודת. בעבר הם היו שייכים למשפחה Dipluridae.
אלו עכבישים גדולים יחסית ומזכירים במראם טרנטולות. הנקבות של הגדולים שבהם יכולים להגיע לאורך 4 ס"מ והם בעלי רגליים ארוכות וחזקות.
הם ממתינים במחילות רוב זמנם ויוצרים דלת עם צירים. הם פותחים את הדלת כדי לרדוף אחרי טרף שמפעיל אותה ואז חוזרים לטרוף אותו בתוך המחילה. אצל כמה מינים מחובר אליה גם צינור.
סוגים

Acanthogonatus
Aname
Atmetochilus
Brachythele
Calisoga
Chaco
Chenistonia
Chilelopsis
Damarchus
Diplothelopsis
Entypesa
Flamencopsis
Hermacha
Hermachura
Iberesia
Ixamatus
Kwonkan
Lepthercus
Longistylus
Lycinus
Merredinia
Mexentypesa
Namea
Nemesia
Neostothis
Pionothele
Prorachias
Psalistopoides
Pselligmus
Pseudoteyl
Pycnothele
Rachias
Raveniola
Sinopesa
Spiroctenus
Stanwellia
Stenoterommata
Teyl
Teyloides
Xamiatus
Yilgarnia
סווטלאן סטואב

סווטלאן סטואב (בבולגרית: Светлан Стоев;‏ נולד ב-30 באוגוסט 1960, סופיה, הרפובליקה העממית של בולגריה) הוא פוליטיקאי, דיפלומט וכלכלן בולגרי אשר כיהן ממאי ועד דצמבר 2021 כשר החוץ של בולגריה בממשלת המעבר של סטפן יאנב.
ביוגרפיה

סטואב נולד ב-1960 בסופיה בירת בולגריה. סיים תואר ראשון ביחסים בינלאומיים באוניברסיטה לכלכלה לאומית ועולמית, ותואר מוסמך אוניברסיטה ביחסים בינלאומיים בהתמחות ביחסים כלכליים, מהאקדמיה לדיפלומטיה של משרד החוץ של הפדרציה הרוסית,(אנ') ותואר שני מהמכון האירופי למדיניות, באקדמיה לדיפלומטיה על שם גוסטב שטרזמן בבון.
ב-1985 הצטרף סטואב למשרד החוץ הבולגרי ובו כיהן בשורה ארוכה של תפקידים: נספח לענייני עיתונות, נספח בשגרירות בולגריה בארצות הברית, נספח לענייני משפט בינלאומי בשגרירות בולגריה בטורקיה, מזכיר ראשון בשגרירות בולגריה בניגריה, קונסול דיפלומטי בשגרירות בולגריה בדנמרק, שגריר בולגריה בגרמניה, מזכיר מנהלי של משרד החוץ הבולגרי ושגריר מיוחד לשוודיה ובהמשך לדנמרק.
בין מאי לדצמבר 2021, כיהן כשר החוץ של בולגריה בממשלת המעבר של סטפן יאנב.
חייו האישיים

סטואב נשוי לאמיליה ואב לבת (חריסטינה) ובן (ונציסלאב). הוא שולט בבולגריה, רוסית וגרמנית. הוא בעל עיטור הכבוד של הרפובליקה הפדרלית הגרמנית (1988), ומסדר ההצטיינות הלאומי של צרפת (1989).
הערות שוליים

1 2  סווטלאן סטואב -  ביוגרפיה, באתר משרד החוץ של בולגריה (בבולגרית).
| 0 | 1 | 2 |
| --- | --- | --- |
| הקודם: אקטרינה זכרייבה | שר החוץ של בולגריה  12 במאי 2021 – 13 בדצמבר 2021 | הבא: תאודורה גנצ'ובסקה |
| --- | --- |
בקרת זהויות :  GND: 1233494686  VIAF: 4916162118007802320000   WorldCat (עם VIAF): 4916162118007802320000
נימיץ (CVN-68)

| --- | --- |
סמל נושאת המטוסים "נימיץ (CVN-68)"
USS Nimitz (CVN-68)
USS Nimitz (CVN-68)
 תיאור כללי
 סימן זיהוי:  מספר MMSI (אנ'): 30398100
 מוטו:  Teamwork, a Tradition
 סוג אונייה:  נושאת מטוסים
 צי:  צי ארצות הברית
 דגל הצי:  
 סדרה:  נושאות המטוסים מסדרת נימיץ
 סדרה קודמת:  נושאות המטוסים מסדרת קיטיהוק
 סדרה עוקבת:  נושאות המטוסים מסדרת ג'רלד פורד
 אוניות בסדרה:  10. ("נימיץ (CVN-68)" מספר 1 בסדרה)
 ציוני דרך עיקריים
 מספנה:  ניופורט ניוז, וירג'יניה
 הוזמנה:  31 במרץ 1967
 תחילת הבנייה:  22 ביוני 1968
 הושקה:  13 במאי 1972
 תקופת הפעילות:  3 במאי 1975 – בשירות פעיל
 עיטורים:  עיטור U.S. Navy Unit Commendation ribbon  עיטור Navy Meritorious Unit Commendation ribbon  עיטור Battle Effectiveness Award ribbon, 4th award  עיטור Navy Expeditionary Medal ribbon  עיטור National Defense Service Medal ribbon  עיטור Armed Forces Expeditionary Medal ribbon  ]עיטור Southwest Asia Service Medal ribbon (1991–2016)  עיטור Global War on Terrorism Expeditionary Medal ribbon  עיטור Navy and Marine Corps Sea Service Deployment Ribbon
 מידות
 הֶדְחֶק:  100,020 טון
 אורך:  332.8 מטר  317 מטר (קו מים)
 רוחב:  76.8 מטר  40.8 מטר (קו מים)
 שוקע:  11.3 מטר (הגבלה מקסימלית - 12.5 מטר)
 נתונים טכניים
 מהירות:  31.5 קשר (58.3 קמ"ש)
 גודל הצוות:  3,532 מלחים, צוות ים  2,480 צוות אוויר
 טווח שיוט:  20-25 שנה
 הנעה:  2 כורים גרעינים מסוג "A4W reactor" (אנ') מתוצרת "Westinghouse Electric Company" (אנ')  4 טורבינות קיטור; 260,000 כ"ס  4 צירים להנעת המדחפים (4 × shafts)
 אמצעי לחימה
 חימוש:  2 מערכות משגרים טילי קרקע (סיפון) - אוויר ("RIM-116 Rolling Airframe Missile" (אנ'))  2 מערכות משגרים טילי קרקע (סיפון) - אוויר "RIM-7 Sea Sparrow" (אנ')  2 מערכות פלנקס (מערכת נשק)  4 × MK 38 25mm autocannon turrets 10 × .50 cal turret emplacements
 אמצעי גילוי ול"א:  "AN/SPS-48" (אנ') עבור "3-D air search radar"  "AN/SPS-49" (אנ') עבור "2-D air search radar"  "AN/SPQ-9" (אנ') עבור target acquisition radar  "AN/SPN-46" (אנ') עבור air traffic control radars  "AN/SPN-43C" עבור air traffic control radar  "AN/SPN-41" עבור landing aid radars  "4 × Mk 91 NSSM guidance systems"  "4 × Mk 95 radars" לוחמה אלקטרונית מערכת ל"א מסוג "AN/SLQ-32 Electronic Warfare Suite" (אנ')  מערכת ל"א אמצעי נגד טורפדו מסוג "AN/SLQ-25 Nixie" (אנ')
 מטוסים:  90 מסוקים ומטוסים
נימיץ (CVN-68) (באנגלית: USS Nimitz (CVN-68)) היא נושאת המטוסים הראשונה מסדרת נימיץ המשרתת בצי ארצות הברית, שייכת לפיקוד כוחות צי ארצות הברית, ומונעת באנרגיה גרעינית על ידי שני כורים גרעיניים.
נושאת המטוסים "נימיץ (CVN-68)" קרויה על שמו של צ'סטר נימיץ (1885-1966) שהיה אדמירל צי של צי ארצות הברית. הוא מילא תפקיד מרכזי במערכה באוקיינוס השקט במלחמת העולם השנייה, בהיותו מפקד צי האוקיינוס השקט של ארצות הברית (Commander in Chief, United States Pacific Fleet‏, בקיצור CinCPac) של הצי, ומפקד זירת האוקיינוס השקט של כוחות הצבא, הצי והיבשה של בעלות הברית בזירה זו (Commander in Chief, Pacific Ocean Areas, בקיצור CinCPOA).
נושאת המטוסים "נימיץ (CVN-68)" הושקה ב-13 במאי 1972 על ידי קתרין נימיץ ליי, בתו של האדמירל נימיץ, שש שנים לאחר מותו.
נושאות המטוסים מסדרת נימיץ

אלו הן אוניות המלחמה הגדולות ביותר שנבנו אי פעם, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה.
"נימיץ (CVN-68)" היא נושאת המטוסים הראשונה בסדרה (מתוך עשר), לפי תאריך השקתה.
"נימיץ (CVN-68)"

כינוי: "Old Salt".
נושאת המטוסים "נימיץ (CVN-68)" משתייכת ל-"Carrier Strike Group 11" (אנ').
"נימיץ (CVN-68)" היא ספינת הדגל של "Destroyer Squadron 23" (אנ').
נמל הבית: "Naval Base Kitsap" (אנ') בשיתוף פעולה עם "Carrier Air Wing Eleven" (אנ').
עלות הייצור: 1 מיליארד דולר.
עלות תחזוקה שנתית: כ-160 מיליון דולר.
"נימיץ (CVN-68)" > שיפוצים

אוקטובר 1975 עד דצמבר 1975
מאי 1977 עד יולי 1977.
אוקטובר 1978 עד ינואר 1979.
אוקטובר 1980 עד ינואר 1981.
אפריל 1982 עד יוני 1982.
יוני 1983 עד יולי 1984 - שיפוץ מקיף.
נובמבר 1985 עד מרץ 1986.
אוגוסט 1987 עד פברואר 1988.
אוגוסט 1989 עד מרץ 1990.
אוקטובר 1991 עד מאי 1992.
דצמבר 1993 עד ינואר 1995.
יוני 1996 עד ינואר 1997.
מאי 1998 עד יוני 2001 - תדלוק ושיפוץ מורכב.
פברואר 2004 עד אוגוסט 2004.
מרס 2006 עד ספטמבר 2006.
יולי 2008 עד ינואר 2009.
נובמבר 2010 עד מרץ 2012.
ינואר 2015 עד אוקטובר 2016.
עיטורים ואותות הצטיינות

יחידת חיל הים "Navy Unit Commendation" (אנ') - 2 כוכבים (אנ').
מדליית חיל הים "Navy Expeditionary Medal" (אנ') - 6 כוכבים.
דרום מערב אסיה מדליית השירות "Southwest Asia Service Medal" (אנ').
יחידת ציון "Meritorious Unit Commendation" (אנ').
מדליית שירות הביטחון הלאומי "National Defense Service Medal" (אנ') - 1 כוכב.
מדליה עולמית בטרור (מדליה משלחת) "Global War on Terrorism Expeditionary Medal" (אנ') - 1 כוכב.
הצי "Navy E Ribbon" (אנ') עם ארבעה התקני קרב "E".
מדליית משלחת צבאית "Armed Forces Expeditionary Medal" (אנ') - 4 כוכבים.
פריסת רצועת כלים "Sea Service Ribbon" (אנ') - 11 כוכבים.
תמונות

"נימיץ (CVN-68)"
"נימיץ (CVN-68)"
"נימיץ (CVN-68)"
"נימיץ (CVN-68)"
"נימיץ (CVN-68)"
"נימיץ (CVN-68)"
"נימיץ (CVN-68)"
"נימיץ (CVN-68)"
"נימיץ (CVN-68)" - גשר הפיקוד
"נימיץ (CVN-68)"
"נימיץ (CVN-68)"
ראו גם

אנרגיה גרעינית
הערות שוליים

↑  זיהוי  "נימיץ (CVN-68)"  marinetraffic.com/ais/details/ships/mmsi:303981000
↑  "נימיץ (CVN-68)" marinetraffic.com/en/ais/details/ships
↑  "נימיץ (CVN-68)" nimitz.navy.mil
↑  "נימיץ (CVN-68)" navy.mil/submit/display
↑  "נימיץ (CVN-68)" thedrive.com/the-war-zone/20419/navy-could-extend-the-life-of-uss-nimitz-past-50-years-to-maintain-12-carrier-fleet
| --- | --- |
בקרת זהויות :  LCCN: n2002160223  NKC: ko20211102924  VIAF: 137402308   WorldCat (עם VIAF): 137402308
סם קלנסי

| --- | --- |
 לידה:  4 במאי 1980 (בן 44) פיטסבורג שבפנסילבניה
 עמדה:  פאוור פורוורד, סנטר
 גובה:  2.02 מטר
 מספר:  9
 מכללה:  אוניברסיטת דרום קליפורניה
 דראפט:  בחירה מספר 45, 2002 פילדלפיה 76'
 קבוצות כשחקן
 2002 - 2003   2004 - 2005                   2009 - 2010   2010 - 2011:  פילדלפיה 76'   איידהו סטאמפיד   הירקליס סלוניקי   קראקס   אינצ'ון   אוניקס קאזאן   אוראל גרייט   צסק"א סמרה   ויאדוליד   לה-מאן סארת   בני השרון   הפועל ירושלים
 הישגים כשחקן
 השחקן המצטיין ושחקן ההגנה של העונה (2004/5) בליגת ה-CBA
סם קלנסי הבן (באנגלית: Sam Clancy, Jr; נולד ב-4 במאי 1980) הוא כדורסלן אמריקאי המשחק בעמדת הפאוור פורוורד והסנטר. גובהו 2.02 מטר.
קריירה

קלנסי למד באוניברסיטת דרום קליפורניה (USC) בחוג לסוציולוגיה ושיחק כדורסל בנבחרת הקולג'. בשנת 2001 נרשם לדראפט ה-NBA, אך לבסוף לא השתתף בו, ושיחק עוד שנה במכללה ובסופה נבחר לשחקן השנה, ולחמישייה השנייה של העונה של Associated Press. הוא סיים את הקריירה שלו במכללה במקום הראשון בכל הזמנים בחסימות (195), שלישי בנקודות (1,657), שני בריבאונדים (839) וחמישי בחטיפות (134).
בשנת 2002 נבחר קלנסי בדראפט ה-NBA על ידי פילדלפיה 76' במקום ה-45, אך לא שיחק בעונה הראשונה שלו עקב פציעה בברך. הוא עבר לשחק באיידהו סטאמפיד מליגת ה-CBA ובסופה נבחר לשחקן המצטיין ולשחקן ההגנה של העונה (2004/5).
בעונות שלאחר מכן נדד בין קבוצות שונות ברחבי העולם: הירקליס סלוניקי, קראקס, אינצ'ון, אוניקס קאזאן, אוראל גרייט, צסק"א סמרה, ויאדוליד ולה-מאן סארת.
בנובמבר 2009 חתם קלנסי בבני השרון מליגת העל הישראלית והעמיד ממוצעים של 10.6 נקודות, 7.4 ריבאונדים ו-1.4 אסיסטים.
בספטמבר 2010 חתם קלנסי בהפועל ירושלים המשחקת בליגת העל וביורוקאפ.
ניקולה פקוביץ'

| --- | --- |

פקוביץ' בשנת 2011
 לידה:  3 בינואר 1986 (בן 38) ביילו פוליה שבמונטנגרו
 עמדה:  סנטר
 גובה:  2.10 מטר
 מספר:  14
 דראפט:  בחירה מספר 31, 2008 מינסוטה טימברוולבס
 קבוצות כשחקן
 2002–2005   2005–2008   2008–2010   2010–2017:  KK אטלס   פרטיזן בלגרד   פנאתינייקוס  מינסוטה טימברוולבס
 הישגים כשחקן
 ה-MVP של פיינל פור הליגה האדריאטית (2008)
ניקולה פקוביץ' (בסרבית קרילית: Никола Пековић; נולד ב-3 בינואר 1986 בביילו פולה) הוא כדורסלן עבר מונטנגרי. גובהו 2.10 מטר. שיחק בעמדת הסנטר.
קריירה

פקוביץ' החל את קריירת הכדורסל שלו בקבוצת הנערים של מועדון בודוצ'נוסט פודגוריצה בעונת 2001/2002. לאחר מכן החל לשחק בקבוצת KK אטלס בשנת 2002 ושיחק עבורה עד 2005; לאחר מכן עבר לפרטיזן בלגרד. עם פרטיזן, הוא זכה שלוש פעמים באליפות סרביה (ב-2006, 2007 ו-2008), פעמיים באליפות הליגה האדריאטית (ב-2007 ו-2008), ופעם אחת בגביע הסרבי ב-2008. הוא נבחר לתואר ה-MVP של הפיינל פור של הליגה האדריאטית ב-2008.
בקיץ 2008, פקוביץ' הצטרף למועדון היווני פנאתינייקוס. הוא חתם על חוזה לשלוש שנים במועדון שהוערך בשווי של 4 מיליון אירו בתשלום נטו.
פקוביץ' נבחר במקום ה-31 הכללי בדראפט ה-NBA ‏2008 בידי מינסוטה טימברוולבס.
ב-2005, כאשר שיחק עבור נבחרת סרביה ומונטנגרו עד גיל 21, הוא זכה במדליית ארד באליפות אירופה בכדורסל עד גיל 20 ברוסיה. באליפות אירופה עד גיל 20 2006 שנערכה באיזמיר, הוא זכה במדליית זהב עם נבחרתו הלאומית.
מאז הגעתו לבוגרים, פקוביץ' הוא חבר קבוע בסגל הנבחרת הלאומית של מונטנגרו הבוגרת.
ב -10 באוקטובר 2020 דווח כי פקוביץ' אושפז במצב קשה בבית החולים בפודגוריצה, מונטנגרו לאחר שנדבק בווירוס הקורונה.
תארים

מועדונים:
אליפות סרביה (3): 2006, 2007, 2008
הליגה האדריאטית (2): 2007, 2008
הגביע הסרבי: 2008
אישיים:
MVP של פיינל פור הליגה האדריאטית: 2008
חמישיית העונה השנייה ביורוליג: 2008
נבחרת סרביה ומונטנגרו:
אליפות אירופה עד גיל 20: 2005 (מקום שלישי), 2006
סטטיסטיקת קריירה

נכון לסוף עונת 2016/17‏‏
סטטיסטיקת קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005/2006 | פרטיזן | 14 | 2 | 18.0 | 0.574 | 0.000 | 0.677 | 3.6 | 0.3 | 0.5 | 0.4 | 7.1 |
| 2006/2007 | פרטיזן | 20 | 3 | 13.5 | 0.593 | 0.000 | 0.714 | 2.5 | 0.2 | 0.6 | 0.3 | 4.8 |
| 2007/2008 | פרטיזן | 23 | 14 | 26.5 | 0.584 | 0.000 | 0.773 | 6.9 | 0.8 | 0.7 | 0.6 | 16.4 |
| 2008/2009 | פנאתינייקוס | 21 | 9 | 18.1 | 0.634 | 0.000 | 0.775 | 3.8 | 0.3 | 0.3 | 0.7 | 13.0 |
| 2009/2010 | פנאתינייקוס | 13 | 10 | 21.6 | 0.607 | 0.000 | 0.727 | 3.5 | 0.5 | 0.6 | 0.4 | 14.8 |
| 2011/2012 | פרטיזן | 7 | 7 | 27.2 | 0.549 | 0.000 | 0.811 | 4.6 | 0.7 | 0.3 | 0.3 | 15.4 |

| קריירה |  | 98 | 45 | 20.5 | 0.594 | 0.000 | 0.757 | 4.3 | 0.5 | 0.5 | 0.5 | 11.7 |
סטטיסטיקת קריירה > בעונה הסדירה ב-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/11 | מינסוטה | 65 | 11 | 13.6 | 0.517 | 0.000 | 0.763 | 3.0 | 0.4 | 0.3 | 0.5 | 5.5 |
| 2011/12 | מינסוטה | 47 | 35 | 26.9 | 0.564 | 0.000 | 0.743 | 7.4 | 0.7 | 0.6 | 0.7 | 13.9 |
| 2012/13 | מינסוטה | 62 | 62 | 31.6 | 0.520 | 0.000 | 0.744 | 8.8 | 0.9 | 0.7 | 0.8 | 16.3 |
| 2013/14 | מינסוטה | 54 | 54 | 30.8 | 0.541 | 0.000 | 0.747 | 8.7 | 0.9 | 0.6 | 0.4 | 17.5 |
| 2014/15 | מינסוטה | 31 | 29 | 26.3 | 0.424 | 0.000 | 0.837 | 7.5 | 0.9 | 0.6 | 0.4 | 12.5 |
| 2015/16 | מינסוטה | 12 | 3 | 13.0 | 0.380 | 0.000 | 0.800 | 1.8 | 0.9 | 0.1 | 0.0 | 4.5 |

| קריירה |  | 271 | 194 | 24.9 | 0.18 | 0.000 | 0.760 | 6.7 | 0.7 | 0.5 | 0.6 | 12.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  Nikola Pekovic career stats באתר NBA.com
↑  Nikola Pekovic Euroleague career stats באתר euroleague.net
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
נקודת דליאן

| --- | --- |

מפת האי סמית'. נקודת דליאן מצויה   במרכז הקצה העליון של הרביע הימני, בשורה העליונה של רביעי המפה.
 מידע כללי
 על שם:  Peter Delyan 
 סוג:  לשון יבשה 
 מידע נוסף
 קואורדינטות:  62°52′50″S 62°22′49″W﻿ / ﻿62.8805°S 62.3804°W﻿ / -62.8805; -62.3804
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת דליאן(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת דליאן
 
נקודת דליאן (באנגלית: Delyan Point; בבולגרית: нос Делян) היא לשון יבשה סלעית בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
הנקודה מהווה את הצד הדרום-מזרחי של הכניסה למפרצון ודנה.
הנקודה ממוקמת 4 קילומטרים מערבית - דרום-מערבית מכף סמית'; 10.66 קילומטרים צפונית-מזרחית מנקודת מרקלי; 1.4 קילומטרים צפונית - מערבית מפסגת מאטוצ'ינה; ו-8.9 קילומטרים צפונית-מזרחית מנקודת גרגורי.
היסטוריה > גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009.
היסטוריה > מקור השם

הנקודה נקראת על שם הצאר פטר דליאן קיסר האימפריה הבולגרית השנייה, וכן על שם הכפר דליאן שבמערב בולגריה.
לקריאה נוספת

הגאזט האנטארקטי הבולגרי (בבולגרית)